10.10.2008 Jurnalul Oficial al Uniunii Europene L 270[31 DECIZIA COMISIEI din 25 august 2008 privind echivalența între categoriile de permise de conducere [notificată cu numărul C(2008) 3790] (Text cu relevanță pentru SEE) (2008/766/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Directiva 91/439/CEE a Consiliului din 29 iulie 1991 privind permisele de conducere (!), în special articolul 10, întrucât: (1) Directiva 91/439/CEE dispune ca toate permisele de conducere eliberate de statele membre, inclusiv cele care sunt eliberate înainte de data punerii în aplicare a principiului recunoaşterii reciproce, trebuie să fie recunos- cute reciproc. (2) Principiul recunoaşterii reciproce a permiselor de con- ducere implică recunoaşterea tuturor drepturilor conferite unui titular de permis în conformitate cu dispozițiile de drept intern în vigoare la acel moment. (3) Directiva 91/439/CEE prevede că statele membre trebuie să stabilească echivalența între categoriile de permise de conducere eliberate înainte de punerea în aplicare a acestei directive și a celor bazate pe modelul comunitar. Comisia trebuie să-și dea acordul cu privire la aceste echivalențe, într-o formă juridică având caracter obligatoriu. (4) Tabelele de echivalenţe între categoriile de permise de conducere stabilite de Decizia 2000/275/CE a Comisiei din 21 martie 2000 privind echivalența între anumite categorii de permise de conducere (?) trebuie actualizată, având în vedere, în special, extinderile recente ale Comunității. (5) Prin urmare, Decizia 2000/275/CE trebuie abrogată, ADOPTĂ PREZENTA DECIZIE: () JOL237,2481991, p. 1. () JOL91, 124.2000, p. 1. Articolul 1 Prezenta decizie se aplică tuturor permiselor de conducere valabile, eliberate în statele membre și aflate în circulație. Articolul 2 Tabelele de echivalențe între categoriile de permise de conducere care sunt eliberate de statele membre înainte de punerea integrală în aplicare a Directivei 91/439/CEE și categoriile armonizate de permise de conducere definite la articolul 3 din Directiva 91/ 439/CEE sunt prezentate în anexa I la prezenta decizie. Articolul 3 (1) Categoriile de permise de conducere eliberate înainte de punerea în aplicare a Directivei 91/439/CEE dau dreptul titularului de a conduce vehicule din categoriile corespunzătoare descrise în anexa I la prezenta decizie, fără preschimbarea permisului de conducere. Pot fi aplicate unele restricții, care sunt indicate pentru dreptul în cauză în anexa I la prezenta decizie. (2) La preschimbarea permisului de conducere cu un permis de conducere de tip comunitar descris în anexele I şi Ia la Directiva 91/439/CEE, dreptul de echivalare este acordat în conformitate cu dispozițiile anexei I la prezenta decizie. (3) Codurile care indică restricția drepturilor corespunzătoare sunt codurile comunitare armonizate, astfel cum sunt definite la articolul 7 litera (a) din Directiva 91/439/CEE. (4) Principiul comunitar de recunoaştere reciprocă menționat la articolul 1 alineatul (2) din Directiva 91/439/CEE nu se aplică în cazul categoriilor naționale de permise de conducere.